Fietsryers wat deur polisie doodgery is se name bekendHendry Raats en Thereza Kruger. Foto: Facebook Die twee fietsryers wat Maandagoggend deur ŉ polisievoertuig doodgery is se name is bekend. Beeld berig dat twee vriende – Hendry Raats (53) en Thereza Kruger (48) – Maandagoggend op die R550 in Kliprivier, suid van Johannesburg op ŉ tandemfiets gery het toe hulle deur ŉ polisievoertuig doodgery is. Die voertuig was van die Kliprivier-polisiekantoor. ŉ Polisiewoordvoerder, supt. Eddie Bennet, sê die presiese oorsaak van die ongeluk word nog ondersoek. Hy sê hulle ondersoek ŉ saak van strafbare manslag. Raats en Kruger was glo nie lede van ŉ fietsryklub nie maar het glo gereeld saamgery. Kruger laat haar man en drie kinders agter. Raats was geskei en laat twee seuns agter. Lees meer hier. Die foto van die ongelukstoneel is deur die gebruiker @HelivacEMS op Twitter gelaai.